Wit onderwyseres afgedank na sy swarte oor hare betig – praag.co.za — 20 jaar jonk!
Wit onderwyseres afgedank na sy swarte oor hare betig
‘n Afgetrede onderwyseres, wat afgedank is nadat sy glo ‘n swart leerling van ‘n spog-meisieskool in Bloemfontein by die skool se naskoolsentrum “aangerand” het, gaan haar afdanking by die Kommissie vir Versoening, Bemiddeling en Arbitrasie (KVBA) beveg.
Dit kom nadat die onderwyseres wat meer as vier jaar verbonde is aan die sentrum, waar kinders hoofsaaklik hulp ontvang met hul huiswerk, verlede week in ‘n interne verhoor skuldig bevind en summier uit haar pos ontslaan is.
Adv. Pieter Venter, wat namens haar optree, sê voorvalle waarby kinders of ‘n spesifieke rassegroep betrokke is, is sensitief, maar die skool het onbillik opgetree.
Hy meen die voorsitter van die interne verhoor het nie ‘n vorige vals aantyging wat deur dieselfde leerling teen dié onderwyser gemaak is in ag geneem nie.
Venter hou vol sy kliënt het nie die leerling aangerand nie, maar slegs probeer om die leerling se hand uit haar hare te haal nadat sy die leerling gevra het om haar skoolboeke uit te haal en met haar huiswerk voort te gaan.
Die Kommissie vir Bemiddeling, Versoening en Arbitrasie hoor die saak op 29 April aan.
Niemand van die skool kon tot dusver reageer op OFM-nuus se telefoniese navrae nie.
Skrywer praagGepubliseer op 14 April 2015 14 April 2015 Kategorieë Afrikaanse nuus, NuusSleutelwoord CCMA, KVBA, Oranje Meisieskool, wit onderwyser
Vorige Vorige artikel: Zim kan nie meer staatsamptenaarbonusse betaal nie
Volgende Volgende artikel: Sisonke Msimang se Soros-prul vir geweld teen wittes